మండపేట రహదారులతో అనుసంధానించబడి ఉంది. ఆలమూరు వైపు వెళ్ళే రహదారి కోల్కతా నుండి చెన్నై వెళ్ళే ఎన్.హెచ్ 16ను జొన్నాడ వద్ద కలుస్తుంది. ద్వారపూడి, యానాం మధ్య నడిచే "ఎస్.హెచ్ 102" మండపేట ద్వారా వెళుతుంది, ఈ రహదారి మండపేటను ద్రాక్షారామ, రామచంద్రపురం, తాపేశ్వరం, ద్వారపూడి నుండి ఎస్.హెచ్ 40 మీదుగా రాజమండ్రిని కలుపుతుంది. మండపేటను దుళ్ళ, కపిలేశ్వరపురం, జొన్నాడలతో కలిపే రోడ్లు కూడా ఆంధ్రప్రదేశ్ యొక్క ప్రస్తుత రాష్ట్ర రహదారులుగా ఉన్నాయి.తూర్పు గోదావరి జిల్లా కేంద్రమైన కాకినాడ నుండి విజయవాడ, చెన్నై, బెంగళూరు, దక్షిణ కోస్తా, రాయలసీమ జిల్లాలకు వెళ్ళే ప్రభుత్వ, ప్రైవేటు బస్సులు మండపేట మీదుగా వెళ్తాయి.
ఆర్.టి.సి వారు మండపేటలో ఏడిద వెళ్ళు మార్గంలో బస్టాండ్‌ను ఏర్పాటు చేశారు కానీ అది పాతబస్టాండుకు దూరంగా ఉండటం, ప్రయాణికులు వెళ్ళేందుకు అంత సదుపాయంగా లేకపోవడం వలన నిరుపయోగంగా మారింది. పాత బస్టాండు మెయిన్‌రోడ్ మీద ఉంది. ప్రయాణికులు కూర్చొనేందుకు విశ్రాంతి గది ఉంది. ప్రస్తుతం మండపేటకు వచ్చువెళ్లు బస్సులసంఖ్య గణనీయంగా పెరిగినందున ఈ బస్టాండ్‌ ఇరుకుగా మారింది. మండపేటకి సమీప రైల్వే స్టేషన్ 8 కిలోమీటర్ల దూరంలో ఉన్న ద్వారపూడి వద్ద ఉంది. 26 కిలోమీటర్ల దూరంలో ఉన్న రాజమండ్రి రైల్వే స్టేషన్ మండపేటకు అత్యంత సమీపంలో గల ప్రధాన రైల్వే స్టేషన్. 12 కిలోమీటర్ల దూరంలో అనపర్తి రైల్వేస్టేషన్ ఉంది.

జనాభా గణాంకాలు
రవాణా సౌకర్యం
గ్రామం పేరు వెనుక చరిత్ర
రాజారత్న సెంటర్